
Uznesenie Okresný súd Vranov nad Topľou v právnej veci starostlivosti súdu o maloleté deti A. B., nar. XX.XX.XXXX a C. B., nar. XX.XX.XXXX, obaja t. č. A. D. E. F., G., H. H. I. J. XXX/XXXX, zastúpené kolíznym opatrovníkom Úradom práce, sociálnych vecí a rodiny vo Vranove nad Topľou, odbor sociálnych vecí a rodiny, oddelenie sociálnoprávnej ochrany detí a sociálnej kurately, so sídlom Námestie slobody 5, Vranov nad Topľou, deti matky: K. B., nar. XX.XX.XXXX, bytom B. XXXX/XX, E. F. C., otec: neurčený, o na nariadenie neodkladného opatrenia, takto rozhodol: N a r i a ď u j e toto neodkladné opatrenie: I. Dočasne z v e r u j e maloleté deti A. B., nar. XX.XX.XXXX a C. B., nar. XX.XX.XXXX, obaja t. č. A. D. E. F., G., H. H. I. J. XXX/XXXX, do starostlivosti manželom L. I., nar. XX.XX.XXXX a E. I., nar. XX.XX.XXXX, obaja bytom B. XXX, okr. H.. II. U k l a d á novorodeneckému oddeleniu Vranovskej nemocnice, a.s., so sídlom M. R. Štefánika 187/177B odovzdať maloleté deti A. B., nar. XX.XX.XXXX a C. B., nar. XX.XX.XXXX do starostlivosti manželom L. I., nar. XX.XX.XXXX a E. I., nar. XX.XX.XXXX, obaja bytom B. XXX, okr. H.. III. U k l a d á manželom L. I., nar. XX.XX.XXXX a E. I., nar. XX.XX.XXXX, obaja bytom B. XXX, okr. H., aby v právnej veci starostlivosti súdu o maloleté deti A. B., nar. XX.XX.XXXX a C. B., nar. XX.XX.XXXX, pochádzajúce z matky K. B., nar. XX.XX.XXXX, otec neurčený v lehote 30 dní odo dňa právoplatnosti tohto uznesenia podali návrh vo veci samej. odôvodnenie: 1. Na základe podnetu Úradu práce, sociálnych vecí a rodiny Vranov nad Topľou tunajší súd uznesením sp.zn. 7P/37/2025 zo dňa 07.04.2025 začal bez návrhu konanie o nariadenie neodkladného opatrenia vo veci starostlivosti o maloleté deti A. B., nar. XX.XX.XXXX a C. B., nar. XX.XX.XXXX. 2. Z obsahu podnetu vyplýva, že maloleté deti, A. B., nar. XX.XX.XXXX a C. B., nar. XX.XX.XXXX sa narodili z družného vzťahu matky, K. B., nar. XX.XX.XXXX a doposiaľ neuvedeného otca. Matka doposiaľ porodila ďalšie 2 maloleté deti, F. B., nar. XX.XX.XXXX a G. B., nar. XX.XX.XXXX, ktorým v súčasnosti zabezpečuje osobnú starostlivosť. Počas tehotenstva s mal. deťmi A. B., nar. XX.XX.XXXX a C. B., nar. XX.XX.XXXX bola matka disciplinovaná, zúčastňovala sa pravidelne gynekologických prehliadok. Po pôrode matka uvádzala, že starostlivosť o mal. deti odmieta, prezentovala, že deti si nechce nechať pre nepriaznivú sociálnu situáciu. Nikto z rodinných príbuzných doposiaľ neprejavil záujem o zverenie maloletých detí do starostlivosti. Maloletý C. sa narodil spontánne, ako prvorodený, pred termínom v 36. + 4 gt. Pôrodná hmotnosť maloletého 2350g a pri narodení meral 45cm. Apgar skóre 10b/10b, nekriesené. Popôrodná adaptácia maloletého dieťaťa primeraná. Pre nízku pôrodnú hmotnosť a rizikovosť preložené na JISN Humenné. Prekonalo novorodeneckú žltačku, v novorodeneckom skríningu zachytená mierna patológia na USG obličiek. Dieťa t. č. hospitalizované na Detskom oddelení
vo Vranove nad Topľou v dobrom zdravotnom stave, prospieva primerane, umelú mliečnu formulu toleruje, ordinovaná vitamínoterapia, bez potreby ošetrovateľskej starostlivosti. Vzhľadom na USG nález dieťaťa vyžaduje sledovanie na nefrologickej ambulancii a ambulancii rizikového novorodenca v Humennom, v pláne aj ďalšie genetické vyšetrenia. Zdravotný stav dieťaťa je dobrý, podľa lekárskej správy dieťa je vhodné na adopciu. Maloletý A. sa narodil spontánne, ako druhorodený, pred termínom v 36. + 4 gt. Pôrodná hmotnosť maloletého 2330g a pri narodení meral 43cm. Apgar skóre 10b/10b, nekriesené. Popôrodná adaptácia maloletého dieťaťa primeraná. Pre nízku pôrodnú hmotnosť a rizikovosť preložené na JISN Humenné. Prekonalo novorodeneckú žltačku, v novorodeneckom skríningu zachytená mierna patológia na USG obličiek. Dieťa t. č. hospitalizované na Detskom oddelení vo Vranove nad Topľou v dobrom zdravotnom stave, prospieva primerane, umelú mliečnu formulu toleruje, ordinovaná vitamínoterapia, bez potreby ošetrovateľskej starostlivosti. Vzhľadom na USG nález dieťaťa vyžaduje sledovanie na nefrologickej ambulancii a ambulancii rizikového novorodenca v Humennom, v pláne aj ďalšie genetické vyšetrenia. Zdravotný stav dieťaťa je dobrý, podľa lekárskej správy dieťa je vhodné na adopciu. Dňa 25.03.2025 pred pracovníkmi sociálnoprávnej ochrany detí a sociálnej kurately ( ďalej len SPODaSK) podpísala matka súhlas na osvojenie maloletých detí. Nie je predpoklad ani do budúcna, aby sa pomery v rodine v blízkej budúcnosti zmenili. Nakoľko sa deti ocitli bez akejkoľvek starostlivosti, pre ich priaznivý fyzický, psychický a sociálny stav je nevyhnuté ich zverenie do starostlivosti manželom, L. I., nar. XX.XX.XXXX a E. I., nar. XX.XX.XXXX, ktorí majú záujem stať sa ich náhradnými rodičmi. Manželia I. sú Úradom práce, sociálnych vecí a rodiny Prešov, oddelením SPODaSK, vedení v zozname žiadateľov vhodných vykonávať náhradnú rodinnú starostlivosť podľa § 33 ods. 9 písm. e) zákona o SPODaSK. Manželia spĺňajú všetky predpoklady pre prijatie detí do svojej starostlivosti a majú vytvorené vhodné rodinné prostredie pre vývin a výchovu detí. Manželia I. maloleté deti dňa 03.04.2025 prvýkrát osobne navštívili na Detskom oddelení Vranovskej nemocnice, podrobne sa oboznámili so zdravotným stavom detí a po dôkladnom zvážení všetkých okolností prejavili vážny záujem stať sa ich náhradnými rodičmi. 3. Z rodného listu mal. A. B. a C. B. vyplýva, že maloleté deti sa narodili dňa XX.XX.XXXX z matky K. B., nar. XX.XX.XXXX, otec neuvedený. 4. Z vyhlásenia K. B., nar. XX.XX.XXXX zo dňa 25.03.2025 vyplýva, že v zmysle § 102 ods. 1 písm. c) zákona rodine slobode, bez hrozby a nátlaku súhlasila s osvojením pred pracovníkmi sociálnoprávnej ochrany detí a sociálnej kurately a podpísala matka súhlas na osvojenie maloletých detí. 5. Z vyjadrenia Úradu práce, sociálnych vecí a rodiny M. zo dňa 03.004.2025 súd mal za preukázané, že tento úrad práce uviedol, že maloleté dvojičky C. a A. B. sú na základe hlásenia, oddelenia sociálnoprávnej ochrany detí a sociálnej kurately, vedené v zmysle § 73 ods. 3 písm. e) zákona o SPODaSK Úradom práce, sociálnych vecí a rodiny Prešov v prehľade detí, ktorým treba sprostredkovať náhradnú rodinnú starostlivosť, formou osvojenia. Deti sa v súčasnosti nachádzajú vo Vranovskej nemocnici M.R. Štefánika 187/177B, Vranov nad Topľou. Manželia I. sú Úradom práce, sociálnych vecí a rodiny Prešov, oddelením sociálnoprávnej ochrany detí a sociálnej kurately, vedení v zozname občanov vhodných vykonávať náhradnú rodinnú starostlivosť podľa § 33 ods. 9 písm. e) zákona o SPODaSK. Žiadatelia spĺňajú všetky predpoklady pre prijatie detí do svojej starostlivosti a majú vytvorené rodinné prostredie pre vývoj a výchovu detí. Žiadatelia navštívili deti vo Vranovskej nemocnici, podrobne sa oboznámili s ich zdravotným stavom a po dôkladnom zvážení všetkých okolností prejavili vážny záujem stať sa ich náhradnými rodičmi. Manželia I. prejavili vážny záujem o zverenie maloletých dvojičiek B. do svojej starostlivosti. 6. Podľa § 324 ods. 1 zákona č. 160/2015 Z. z. Civilného sporového poriadku (ďalej len „CSP“) pred začatím konania, počas konania a po jeho skončení súd môže na návrh nariadiť neodkladné opatrenie. 7. V zmysle § 325 ods. 1 CSP, neodkladné opatrenie môže súd nariadiť, ak je potrebné bezodkladne upraviť pomery alebo ak je obava, že exekúcia bude ohrozená. 8. Podľa § 328 ods. 1 CSP ak súd nepostupoval podľa § 327, nariadi neodkladné opatrenie, ak sú splnené podmienky podľa § 325 ods. 1, inak návrh na nariadenie neodkladného opatrenia zamietne. 9. Ako vyplýva z § 329 ods. 1 CSP, súd môže rozhodnúť o návrhu na nariadenie neodkladného opatrenia aj bez výsluchu a vyjadrenia účastníkov konania a bez nariadenia pojednávania.
10. V zmysle § 360 ods. 1 a 2 zákona č. 161/2015 Z. z. Civilného mimosporového poriadku (ďalej len „CMP“) neodkladné opatrenie možno nariadiť aj bez návrhu v konaniach, ktoré možno začať aj bez návrhu. Ak súd nariadi neodkladné opatrenie bez návrhu pred začatím konania vo veci samej, začne konanie vo veci samej alebo poučí účastníkov o možnosti podať návrh na začatie konania vo veci samej. 11. Podľa § 367 ods. 1 CMP, neodkladným opatrením môže súd nariadiť, aby ten, kto má maloletého dočasne pri sebe, maloletého dočasne odovzdal do starostlivosti toho, koho označí súd, alebo do striedavej osobnej starostlivosti. 12. V zmysle § 367 ods. 2 CMP, ak súd neodkladným opatrením nariadi odovzdanie maloletého do starostlivosti zariadenia na výkon rozhodnutia súdu, určí zároveň čas trvania neodkladného opatrenia, a to najdlhšie na šesť mesiacov. 13. V zmysle § 367 ods. 3 CM,P o návrhu na nariadenie neodkladného opatrenia rozhodne súd najneskôr do siedmich dní od doručenia návrhu. V tejto lehote súd uznesenie vyhotoví. 14. Podľa § 367 ods. 4 CMP uznesenie o nariadení neodkladného opatrenia je vykonateľné vyhlásením; ak sa nevyhlasuje, je vykonateľné, len čo bolo vyhotovené. 15. Podľa § 367 ods. 7 CMP, súd zruší neodkladné opatrenie, ak sa zmenia pomery alebo ak odpadli dôvody, pre ktoré bolo nariadené. 16. Vychádzajúc z vyššie uvedených skutočností a zároveň zákonných ustanovení dospel súd k záveru, že v danom prípade je dôvod na nariadenie neodkladného opatrenia v zmysle podnetu Úradu práce, sociálnych vecí a rodiny Vranov nad Topľou. Neodkladné opatrenie slúži k bezodkladnej úprave pomerov a je namieste ho použiť tam, kde sa vyžaduje okamžitý zásah súdu. 17. V konaniach starostlivosti súdu o maloleté deti sú súdy povinné poskytnúť maloletým deťom zvýšenú ochranu, ktorá vyplýva ako z príslušných ustanovení Zákona o rodine, tak aj z príslušných článkov Dohovoru o právach dieťaťa (ďalej len „Dohovor“). V týchto konaniach sa nevyhnutnosť nariadenia neodkladného opatrenia posudzuje vždy z hľadiska záujmu maloletého dieťaťa, ktorý je prioritný. Pre posúdenie najlepšieho záujmu dieťaťa je potrebné vychádzať z práv dieťaťa zakotvených predovšetkým v Dohovore o právach dieťaťa. Článok 3 odsek 1 Dohovoru o právach dieťaťa zaručuje dieťaťu právo na posúdenie jeho najlepších záujmov a ich prvoradé zohľadnenie pri akýchkoľvek krokoch alebo rozhodnutiach, ktoré sa ho týkajú, tak vo verejnej, ako aj v súkromnej sfére. 18. Súd môže o nariadení neodkladného opatrenia rozhodnúť len na základe osvedčenia tvrdených skutočností bez toho, aby musel byť tvrdený nárok nepochybne preukázaný. Súd sa obmedzí len na osvedčenie najzákladnejších skutočností, z ktorých možno vyvodiť nutnosť bezodkladnej úpravy pomerov, pričom tieto musia byť takého charakteru, že ak by k bezodkladnej úprave pomerov nedošlo, mohlo by dôjsť k nezvrátiteľnému následku alebo stavu, ktorý by bol zvrátiteľný len s neprimeraným úsilím a nákladmi, resp. len s veľkými ťažkosťami. 19. Súd sa stotožnil so skutkovými dôvodmi podnetu na nariadenie neodkladného opatrenia a mal za osvedčené, že v danom prípade je potrebné dočasne upraviť pomery účastníkov konania. Matka maloletého dieťaťa nedokáže sama zabezpečiť maloletým deťom A. a C. primeranú osobnú a zdravotnú starostlivosť a nikto z príbuzných neprejavil záujem o zverenie maloletých do náhradnej osobnej starostlivosti alebo nespĺňa zákonné podmienky pre poskytovanie náhradnej osobnej starostlivosti. Matka po pôrode matka uvádzala, že starostlivosť o mal. deti odmieta, prezentovala, že deti si nechce nechať pre nepriaznivú sociálnu situáciu. Nikto z rodinných príbuzných doposiaľ neprejavil záujem o zverenie maloletých detí do starostlivosti. Dňa 25.03.2025 pred pracovníkmi SPODaSK podpísala matka súhlas na osvojenie maloletých detí. Nie je predpoklad ani do budúcna, aby sa pomery v rodine v blízkej budúcnosti zmenili. 20. Súd mal preto osvedčenú naliehavosť a potrebu rýchleho zásahu súdu do pomerov účastníkov prostredníctvom neodkladného opatrenia.
21. O mal. dieťa prejavili záujem manželia L. I., nar. XX.XX.XXXX a E. I., nar. XX.XX.XXXX, obaja bytom B. XXX, okr. H.. V podnete na naradenie neodkladného opatrenia Úrad práce sociálnych vecí a rodiny Vranov nad Topľou osvedčil, že títo manželia sú vedení v zozname žiadateľov vhodných vykonávať náhradnú rodinnú starostlivosť podľa § 33 ods. 9 písm. e) zákona o sociálnoprávnej ochrany detí a sociálnej kurately. Manželia spĺňajú všetky predpoklady pre prijatie detí do svojej starostlivosti a majú vytvorené vhodné rodinné prostredie pre vývin a výchovu detí. Manželia I. maloleté dieťa dňa 03.04.2025 osobne navštívili na Novorodeneckom oddelení Vranovskej nemocnice, podrobne sa oboznámili so zdravotným stavom detí a po dôkladnom zvážení všetkých okolností prejavili vážny záujem stať sa jeho náhradnými rodičmi. 22. Keďže bola osvedčená naliehavosť rýchleho zásahu a o dieťa prejavili záujem manželia Mackoví, bolo osvedčené, že sú vedení v zozname žiadateľov vhodných vykonávať náhradnú rodinnú starostlivosť podľa § 33 ods. 9 písm. e) zákona o zákona o sociálnoprávnej ochrany detí a sociálnej kurately, spĺňajú všetky predpoklady pre prijatie dieťaťa do svojej starostlivosti a majú vytvorené vhodné rodinné prostredie pre vývin a výchovu dieťaťa, taktiež maloleté deti osobne navštívili na Novorodeneckom oddelení Vranovskej nemocnice, podrobne sa oboznámili so zdravotným stavom deti a po dôkladnom zvážení všetkých okolností prejavili vážny záujem stať sa jeho náhradnými rodičmi, súd dočasne neodkladným opatrením zveril mal. deti do starostlivosti manželom L. I., nar. XX.XX.XXXX a E. I., nar. XX.XX.XXXX, obaja bytom B. XXX, okr. H.. 23. Súd preto uložil novorodeneckému oddeleniu Vranovskej nemocnice, a.s., so sídlom M. R. Štefánika 187/177B, kde sa maloleté deti momentálne nachádzajú, s poukazom na § 367 ods. 1 CMP neodkladným opatrením povinnosť odovzdať maloleté deti A. B., nar. XX.XX.XXXX a C. B., nar. XX.XX.XXXX do starostlivosti manželom L. I., nar. XX.XX.XXXX a E. I., nar. XX.XX.XXXX, obaja bytom B. XXX, okr. H.. 24. V súlade s ustanovením § 366 ods. 1 CSP súd uložil manželom I L. I., nar. XX.XX.XXXX a E. I., nar. XX.XX.XXXX, obaja bytom B. XXX, okr. H. povinnosť podať v lehote 30 dní od právoplatnosti tohto uznesenia návrh vo veci samej. Poučenie: Proti tomuto uzneseniu možno podať odvolanie v lehote 15 dní odo dňa jeho doručenia na Okresný súd Vranov nad Topľou písomne. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

Zdroj: KAUZIS.SK – https://www.kauzis.sk/judikatura/r/ECLI:SK:OSVT:2025:8825200618.3 (dáta aktuálne k 12. 11. 2026). Záväzné je znenie zverejnené súdom.




